
Szentendre Város Önkormányzat Képviselő-testületének

2023. június 21-i üléséről készült jegyzőkönyvéből

12.
Előterjesztés Szentendre Város Önkormányzat tulajdonában lévő gazdasági társaságok vezetőinek 2023. évi prémium feltételeinek meghatározásáról
Előadó: Fülöp Zsolt polgármester
Szentendre Város Önkormányzat Képviselő-testületének

130/2023. (VI.21.) Kt. sz. határozata:

Szentendre Város Önkormányzat Képviselő-testülete úgy dönt, hogy a 176/2015. (VI.18.) Kt. sz. határozattal elfogadott javadalmazási szabályzat alapján, 2023. évre az alábbi tartalommal prémiumfeltételeket határoz meg az Aquapalace Kft. ügyvezetője számára:

1. A városvezetés egyik kiemelt feladata, hogy minél kisebb arányban támaszkodjon a cég az Önkormányzat támogatására feladatai ellátása érdekében. Az éves ügyvezetői prémium egyik elemének feltétele, hogy a 2023-as üzleti év lezárásakor könyvvizsgáló által ellenőrzött, Képviselő Testületi Ülésen elfogadott éves eredménykimutatásban szereplő Értékesítés nettó árbevétele elérje vagy meghaladja a 50,46 %-ot a BEVÉTELEK ÖSSZESEN arányában.

Amennyiben fenti feltétel teljesül, az ügyvezető 1 havi bruttó alapbérének megfelelő prémiumra jogosult;
2. Az ügyvezető további alapvető feladata, hogy a megnövekedett energiaárak mellett, az ismert energetikai adottságok tükrében a lehető legnagyobb mértékben csökkentse a teljes létesítmény energia fogyasztását, különös tekintettel a meleg energiára.

Az ügyvezető további 1 havi bruttó alapbérének megfelelő prémiumra jogosult, amennyiben a teljes Aquapalace Rendezvény- és Szabadidőközpont távhő alapú meleg energia fogyasztása 2023 naptári év során nem haladja meg a Képviselő Testületi Ülésen elfogadott 2023-as üzleti tervben szereplő 5.800 GJ (azaz ötezer nyolcszáz gigajoule) mértéket;
3. Továbbá a fentiektől függetlenül ügyvezető 1 havi bruttó alapbérének megfelelő prémiumban részesülhet, ha a V8 uszoda 2023-ban megőrzi a 2021-ben elnyert és 2022-ben megtartott 5 csillagos uszoda létesítmény minősítését;
4. Feltétel a folyamatos munkaviszony a teljes 2023. év alatt; 

5. A prémium kifizetése a 2023. év könyvvizsgálatának lezárulta után, az alapítói döntést követő következő munkabér utalásával egyidőben esedékes.
Felelős: Polgármester

Határidő: 1-4. pont: azonnal

         5. pont: 2024. májusi képviselő-testületi ülés              

A végrehajtásért közvetlenül felelős: Aquapalace Kft. Ügyvezető 

K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3.Aquapalace Kft., Ügyvezető – intézkedésre

4. Jegyzői Iroda, Humánpolitikai referens – intézkedésre
5. Pénzügyi Iroda, Irodavezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. június 22.
Simor Györgyné
jegyzőkönyvvezető

